recursal/SuperWikiNEXT-32B huggingface dataset:
இபே நிறுவனத்தின் வடக்கு முதல் தெரு துணை அலுவலகம் - இங்கு பேபால் நிருவாகத் தலைமையகம் அமைந்துள்ளது
**பே பால்**  (PayPal) அமெரிக்காவிலிருந்து இயங்கும் உலகளாவிய மின் வணிக நிறுவனமாகும். இது வலைவழியே கட்டண செலுத்தவும் பண பரிமாற்றம் நடைபெறவும் வழிவகை செய்கிறது. வழமையான தாள் வடிவ பண அஞ்சல்/காசோலைகளுக்கு மாற்றாக அமைந்துள்ளது.

துவக்கத்தில், ஓர் பேபால் கணக்கில் வங்கி கணக்கிலிருந்தோ கடனட்டை மூலமாகவோ பணம் போடக் கூடியதாகவிருந்தது. 2010இன் பின்பகுதி அல்லது 2011 துவக்கத்திலிருந்து தமது செலவுவரம்பை மீறும் கணக்காளர் உறுதிசெயப்பட்ட வங்கிக் கணக்கைத் தரவேண்டும் என பேபால் வலியுறுத்துகிறது. அதுமுதல் பேபால் வாங்கிய பொருட்களுக்கு ஓர் குறிப்பிட்ட வரிசையில் பணம் எடுத்துக் கொள்ளத் தொடங்கியது. "முதன்மை" எனக் குறிப்பிடப்பட்ட கணக்கிலிருந்து முதலில் எடுத்துக் கொள்ளும். இந்த வரிசை: (1) பேபால் கணக்கில் உள்ள மீதம்; (2) பேபால் கடன் கணக்கு, பேபால் எக்ஸ்ட்ராஸ், பேபால் ஸ்மார்ட்கனெக்ட், அல்லது பின்னர் பில் செய் (முதன்மையான பட்டுவாடா வளமாக தேர்ந்திருந்தால்); (3) உறுதிசெய்யப்பட்ட வங்கி கணக்கு; (4) பேபால் அல்லாத கடனட்டைகள் போன்ற பிற பட்டுவாடா வளங்கள்,

பேபாலிடமிருந்து பணம் பெறுவோர் காசோலை மூலமாகவோ தங்கள் பேபால் வைப்பு கணக்கிலோ தங்கள் வங்கிக் கணக்கிற்கு பணபரிமாற்றம் மூலமாகவோ பெற்றுக்கொள்ள விருப்பம் தெரிவிக்கலாம்.

மேற்கோள்கள்
-----------

1. ↑  "How can I make a credit card my primary funds source?". 2011-04-18.
**அன்வர் உல் பயான்** (*Anwar Ul Bayan*) என்பது ஆஷிக் இலாஹி புலந்த்ஷாஹ்ரியால் எழுதப்பட்ட குர்ஆனின் ஐந்து தொகுதி விளக்கவுரை (விளக்கம்) ஆகும். இது உருது மொழியில் எழுதப்பட்டது.

ஆசிரியரைப் பற்றிய
-----------------

ஆஷிக் இலாஹி புலந்த்ஷாஹ்ரி மதீனா முனவ்வராவில் மரணமடைந்த ஒரு அறிஞர். இவர் முஹம்மது ஜகரிய்யா கந்தலாவியின் சீடர் ஆவார். இவர் கிட்டத்தட்ட இரண்டு தசாப்தங்களாக மதீனாவில் தங்கியிருந்தார். இங்கு குர்ஆன் மற்றும் நபிவழி போதனைகளுக்காகத் தனது வாழ்க்கையை அர்ப்பணித்தார். இந்தியா மற்றும் பாக்கித்தானில் உள்ள பல்வேறு கல்வி நிறுவனங்கள் மற்றும் மதராசாக்களிலும் இவர் கற்பித்துள்ளார்.

மொழிபெயர்ப்புகள்
----------------

இது தென்னாப்பிரிக்காவில் மௌலானா இஸ்மாயில் இப்ராகிம் மூலம் ஆங்கிலத்தில் மொழிபெயர்க்கப்பட்டுள்ளது. மேலும் இசுமாயில் கத்ரதா மற்றும் முப்தி அப்சல் உசைன் எலியாசு ஆகியோரால் திருத்தப்பட்டது.

ஆங்கில மொழியாக்கம் "*தி இலுமினிடேடிங் டிஸ்கோர்சு ஆப் த நோபல் குரான்*"-The Illuminating Discourses of the Noble Quran"  என்று தலைப்பிடப்பட்டுள்ளது.

மேலும் பார்க்கவும்
------------------

* தப்சீர் இப்னு கதீர் இப்னு கதீரின் (1301-1373 CE/ 747 AH).

மேற்கோள்கள்
-----------

1. ↑  "Darul Ishaat UK - Online Islamic Book Store :: Islamic Books :: TAFSEER :: Illuminating Discourses on the Noble Quran 5 Vol". 2016-03-28 அன்று மூலம் பரணிடப்பட்டது. 2015-07-12 அன்று பார்க்கப்பட்டது.
2. ↑  "Quranic Exegesis - Australian Islamic Library - Australian Islamic Library". 2015-09-14 அன்று மூலம் பரணிடப்பட்டது. 2015-07-12 அன்று பார்க்கப்பட்டது.
3. ↑  "Search results".
4. ↑  "Welcome to Al-Rashad Inc - for Fine Oriental Perfumes".
5. ↑  "Quranic Exegesis - Australian Islamic Library - Australian Islamic Library". 2015-09-14 அன்று மூலம் பரணிடப்பட்டது. 2015-07-12 அன்று பார்க்கப்பட்டது.

வெளி இணைப்புகள்
---------------

* ஆஸ்திரேலிய இஸ்லாமிய நூலகத்தில் பல மொழி தப்சீர் தொகுப்புகள் (ஆன்லைன்)
* தப்சீர் அன்வர் உல் பயான் (உருது)
* தப்சீர் அன்வர் உல் பயான் (ஆங்கிலம்)
**அன்லவுகு அமந்தா தியூப்விக்** *(Anlaug Amanda Djupvik)* ஒரு நார்வே வனியலாளர் ஆவார். இவரது ஆய்வுப்புலம் விண்மீன்களின் உருவாக்க்மும் தொடக்கநிலைப் பொருண்மைச் சார்பின் தோற்றமும் ஆகும்.

இவர் நார்வே, போர்தேவில் பிறந்தார். இது நார்வே மேற்குக் கடற்கரையில் உள்ள ஒரு சிறுநகராகும். இவர் கர்சுகோய் தீவில் உள்ள இலெய்கோங் எனும் சிற்றூரில் பிற்ந்து வளர்ந்தார். இந்தச் சிற்றூர் ஆலேசந்து நகரத்துக்குதெற்கே அமைந்துள்ளது. இவர் திருமணமான பிறகு காசு எனும் குடும்பப் பெயரைப் பயன்படுத்தினார். பின்னர் 2004 இல் மீண்டும் தியூப்விக் என மாற்றிக்கொண்டார். இவர் 1982 இல் ஓசுலோவில் உள்ள கோட்பாட்டு வானியற்பியல் நிறுவனத்தில் தன் பட்டப் படிப்பைத் தொடங்கினார். இவர் அங்கு அறிவியல் முதுவர் பட்டத்தைப் பெற்றார். முதுவர் பட்டத்துக்கான இவரது தலைப்பு *1990-1991 கால இடைவெளியில் கலீலிய நிலாக்களின் பரிமாற்ற நிகழ்வு பற்றிய நோக்கீடுகளும் பகுப்பாய்வும்*  ஆகும். இது காரே அக்சுனெசுவால் மேற்பார்வையிடப்பட்டது.

**கண்டுபிடித்த சிறுகோள்கள் : 1** | (32892) 1994 DW{{{2}}} | பிப்ரவரி 22, 1994 | MPC |

இவர் 1992 ஜனவரியில் இருந்து 1994 ஏப்பிரல் வரை கானரித் தீவில் இலா பால்மாவில் அமைந்த உரோக் தெலாசு முச்சோசு வான்காணக நார்திக் ஒளியியல் தொலைநோக்கியின் மாணவ வானியலாளராக விளங்கினார். இதற்கு நார்கேசு போர்சுக்னிங்சுராது எனும் நார்வே ஆராய்ச்சி மன்றத்தால் உதவிநல்கை வழங்கப்படுகிறது.இங்கு, முதன்மைப் பட்டைச் சிறுகோள் (32892) DW 1994 பிப்ரவரி 22 இல் இவரால் கண்டுபிடிக்கப்பட்டது. இவர் கோரான் ஓலோப்சன் கீழ் தன் முனைவர் பட்ட ஆய்வில் 1994 ஏப்பிரல் முதல் 1999 ஏப்பிரல் வரை சுட்டாகோல்ம் வான்காணகத்தில் ஈடுபட்டார்.

இவர் 1999 மேவில் இருந்து 2000 மே வரையில் நூர்துவிய்க்கில் உள்ள ஐரோப்பிய விண்வெளி முகமையின் வானியற்பியல் பிரிவில் முதுமுனைவர் ஆய்விருக்கையில் மால்கம் பிரித்லந்துடன் இணைந்து பணிபுரிந்தார். இவர் 2000 இல் இருந்து 2002 வரையில் நார்வே ஆராய்ச்சி மன்றக் குழுவில் உறுப்பினராக இருந்தார். இவர் 2000 மேவில் இருந்து ம்தலி இணைவானியலாளர் பொறுப்பிலும் 2002 இல் இருந்து வானியலாளர் பொறுப்பிலும் NOT நிறுவனத்தில் இருந்துள்ளார்.

மேற்கோள்கள்
-----------

1. ↑  "Minor Planet Discoverers (by number)". *Minor Planet Center*. 23 May 2016. 20 June 2016 அன்று பார்க்கப்பட்டது.
2. ↑  "32892 (1994 DW)". *Minor Planet Center*. 20 June 2016 அன்று பார்க்கப்பட்டது.

வெளி இணைப்புகள்
---------------

* Personal page at the NOT
* A short Curriculum Vitae
| *அன்றில்* |
| --- |
|  |
| **இதழாசிரியர்** | குமாரு மதிவாணன் |
| **துறை** |  |
| **வெளியீட்டு சுழற்சி** | மாதம் |
| **மொழி** | தமிழ் |
| **முதல் இதழ்** | [[]] |
| **இறுதி இதழ்** | [[]] |
| **இதழ்கள் தொகை** |  |
| **வெளியீட்டு நிறுவனம்** |  |
| **நாடு** | ஜெர்மனி |
| **வலைப்பக்கம்** | [] |

**அன்றில்** 1996இல் ஜெர்மனியில் இருந்து வெளிவந்த சஞ்சிகை. இதன் ஆசிரியர் குமாரு மதிவாணன். இது செருமானிய தமிழாலய ஆசிரியர் குமாரு. மதிவாணனால், மாணவர்களின் தமிழ்மொழி ஆற்றலையும், கலை ஆற்றலையும் ஊக்குவிக்கு முகமாக தொடங்கப்பெற்றது.

முதல் இதழ்
----------

  

புதுச்சேரியில் ஒரு அன்றில் இதழ்

  

கடந்த 1990 தொடக்கம் இந்திய யூனியன் பிரதேசமான புதுச்சேரி மாநிலம் பாகூர் என்ற சிற்றூரில் இருந்து. அன்றில் என்ற பெயரில் ஒரு இதழ் வெளிவந்தது. இந்த இதழை நடத்தியவர் புலவர். சி வெற்றிவேந்தன் என்பவர் இவரின் இயற்பெயர் சி.ஜெயபால் என்பதாகும். தொடக்கத்தில். மாத இதழாக வெளிவந்தது. பின்னர் காலாண்டு இதழாக வந்தது. தமிழ் மொழி இன நலன் சார்ந்த கருத்துகளை சுமந்து இந்த இதழ் வந்தது. புலவர் வெற்றிவேந்தனின் சொந்த ஊர் கடலூர் வட்டம் கரைமேடு என்ற சிற்றூர் ஆகும். அவர் பாகூர் அன்னுசாமி பள்ளியில் தமிழாசிரியராக பணி செய்து வந்து ஓய்வு பெற்றவர். பாகூர் அன்றில் இதழ் நிதி நெருக்கடி காரணமாக கடந்த 2005ம் ஆண்டில் நின்றுவிட்டது.

முகப்பட்டை
----------

தமிழாலய மாணவி தீபாவினால் வரையப் பெற்ற ஓவியத்துடன் ஒக்டோபர் மாத (1996) சஞ்சிகை வெளிவந்தது.

உள்ளடக்கம்
----------

கவிதைகள், சிறுகதைகள், கட்டுரைகள், துணுக்குச் செய்திகள், ஓவியம் ஆகியன இடம் பெற்றுள்ளன.

வெளி இணைப்புகள்
---------------
**அன்வேசா ரெட்டி**, (பிறப்பு 3 செப்டம்பர் 1991), இந்தியாவின் தமிழநாட்டைச் சேர்ந்த பெண் சுவர்ப்பந்து விளையாட்டு வீராங்கனையும், தொழில்துறை உயிரி தொழில்நுட்பம் பட்டதாரியுமாவார்.  2010 ஆம் ஆண்டு நடைபெற்ற ஆசிய விளையாட்டுப் போட்டியில் வெண்கலப் பதக்கம் வென்ற இந்திய மகளிர் சுவர்ப்பந்து அணியில் நான்கு பேர் கொண்ட குழுவில் உறுப்பினராக இருந்துள்ளார்,

அன்வேசா, 2005 ஆம் ஆண்டில், சுவர்ப்பந்து விளையாட்டில் தேசிய இளையோர் பட்டத்தை தனது பதினான்காம் வயதில் வென்று, இளம் வயதில் இப்பட்டம் வென்ற முதல் இந்தியப்பெண் என்ற பெருமையை பெற்றுள்ளார். தொடர்ந்து தொழில்முறை சுவர்ப்பந்து விளையாட்டில் பங்கெடுத்து 2010 ஆம் ஆண்டில் தில்லியில் நடைபெற்ற  காமன்வெல்த் விளையாட்டுப் போட்டிகளில் இந்தியாவைப் பிரதிநிதித்துவப்படுத்தி, பெண்கள் ஒற்றையர் பிரிவில் போட்டியிட்டுள்ளார்.  2010 ஆம் ஆண்டில் நடைபெற்ற மகளிர் உலக அணி சுவர்ப்பந்து  போட்டிகளிலும் கலந்து போட்டியிட்டு 86 வது தரவரிசையை அடைந்துள்ளார். அன்வேசா, சென்னையில் உள்ள இந்தியா சிமென்ட்ஸ்  நிறுவனத்தின் விளையாட்டு மையத்தில் பயிற்சி பெற்றுள்ளார். 

  

சென்னையில் உள்ள திரு இருதய பள்ளியில் பள்ளிக்கல்வியை முடித்துள்ள இவர், சென்னை அண்ணா பல்கலைக்கழகத்தில் தொழில்துறை உயிரி தொழில்நுட்பம் படிப்பில் இளங்கலையையும் படித்துள்ளார், இலண்டனில் உள்ள மன்னர் கல்லூரியில், உயிர் மருத்துவம் மற்றும் மூலக்கூறு அறிவியல் ஆராய்ச்சி படிப்பில் முதுகலை படிப்பை 2015 ஆம் ஆண்டில் முடித்துள்ளார். தற்போது சென்னையில் சுகாதாரம் சம்பந்தபட்ட துறைகளில் வேலை செய்து வருகிறார்.

மேற்கோள்கள்
-----------

1. ↑  Info, Squash. "Squash Info | Anwesha Reddy | Squash". *www.squashinfo.com* (ஆங்கிலம்). 2017-12-28 அன்று பார்க்கப்பட்டது.
2. ↑  "Anwesha Reddy". *veethi.com*. 2017-12-28 அன்று பார்க்கப்பட்டது.
3. ↑  Info, Squash. "Squash Info | Palmer On Course For Complete Set Of Games Medals In India | Squash". *www.squashinfo.com* (ஆங்கிலம்). 2017-12-28 அன்று பார்க்கப்பட்டது.
4. ↑  "Indian squash contingent for Commonwealth Games decided". 2010-08-23. .
**பேயர் வினைப்பொருள்** (*Baeyer's reagent*) என்பது கரிம வேதியியலில் கரிம சேர்மங்களின் பண்பியலை ஆய்வு செய்ய உதவும் ஒரு வினைப்பொருளாகும். இவ்வினைப் பொருளைக் கண்டுபிடித்த செருமன் கரிம வேதியியலாளர் அடால்ப் வோன் பேயரின் பெயராலேயே அழைக்கப்படுகிறது. இவ்வினைப் பொருள் மூலமாக வேதிப்பொருளின் நிறைவுறாத் தன்மையை அதாவது கரிமச் சேர்மத்தில் இரட்டைப் பிணைப்பு உள்ளதாவென கண்டறிய உதவுகிறது.

Baeyer's reagent reactionBaeyer's reagent reaction
பொட்டாசியம் பெர்மாங்கனேட்டின் காரக் கரைசலே பேயர் வினைப்பொருள் எனப்படுகிறது. இது ஒரு ஆற்றல் வாய்ந்த ஆக்சிசனேற்றியாக வேதிவினையை ஒடுக்க ஏற்ற வேதிவினையாக ஆக்குகிறது. நிறைவுறாத பிணைப்புகளான இரட்டைப் பிணைப்பு (-C=C-) மற்றும் முப்பிணைப்புகளுடன் (-C≡C-) வினைபுரியும் போது அக்கரிமச் சேர்மத்தின் நிறம் செவ்வூதா சிவப்பிலிருந்து பழுப்பு நிறமாக மாறுகிறது. இது ஒரு சின் கூட்டுவினையாகும். ஆல்டிகைடுகளும் பார்மிக் அமிலமும், பார்மிக் அமில எசுத்தர்களும் இவ்வினைப் பொருளுடன் நேர்மறையான முடிவுகளையே தருகின்றன.

பொட்டாசியம் பெர்மாங்கனேட்டு இரட்டை அல்லது முப்பிணைப்புடன் வினைபுரிவதால் பழுப்புநிற மாங்கனீசு(IV) ஆக்சைடு கரைசலில் வீழ்படிவாக வெளியேறுகிறது.

இவற்றையும் காண்க
----------------

* புரோமின் சோதனை, நிறைவுறாமையை கண்டறியும் மற்றொரு சோதனை
* அயோடின் சோதனை,நிறைவைக் கண்டறியும் மற்றொரு சோதனை

மேற்கோள்கள்
-----------

1. ↑  Explanation from a qualitative analysis lab
**பேயர்-எம்மெர்லிங்கு இண்டோல் தொகுப்பு வினை** *(Baeyer–Emmerling indole synthesis)* என்பது இண்டோலை தயாரிக்க உதவும் ஒரு முறையாகும். பதிலீடு செய்யப்பட்ட ஆர்த்தோ-நைட்ரோசின்னமிக் அமிலத்துடன் வலிமையான காரக்கரைசலில் உள்ள இரும்புத்தூளைச் சேர்த்து வினைபுரியச் செய்து இம்முறையில் இண்டோல் தயாரிக்கப்படுகிறது. 1869 ஆம் ஆண்டு அடோல்ப் வோன் பேயரும் அடோல்ப் எம்மெர்லிங்கும் இவ்வினையைக் கண்டறிந்தனர் 

பேயர்-எம்மெர்லிங்கு இண்டோல் தொகுப்பு வினை பேயர்-எம்மெர்லிங்கு இண்டோல் தொகுப்பு வினை

வினைவழிமுறை
-----------

ஆர்த்தோ-நைட்ரோசின்னமிக் அமிலத்துடன் இரும்புத்தூள் வினைபுரியும் போது நைட்ரோ குழு நைட்ரோசொ குழுவாக ஒடுக்கமடைகிறது. நைட்ரசன் அதன் பின்னர் ஆல்க்கீன் சங்கிலியின் மேல் ஒரு மூலக்கூறு நீரை இழந்து ஒரு கார்பனுடன் ஒடுக்கமடைந்து வளையமாகிறது. கிறது. கார்பாக்சில் நீக்கம் ஏற்பட்டு இண்டோல் உருவாகிறது.

பேயர்-எம்மெர்லிங்கு இண்டோல் தொகுப்பு வினையின் வினைவழிமுறை பேயர்-எம்மெர்லிங்கு இண்டோல் தொகுப்பு வினையின் வினைவழிமுறை

இதையும் காண்க
-------------

* பேயர் – டிரிவ்சன் கருநீலத் தொகுப்பு வினை.

மேற்கோள்கள்
-----------

1. ↑  Bayer, A.; Emmerling, A. (1869). "Synthese des indoles". *Berichte der deutschen chemischen Gesellschaft* **2** (1): 679–682. doi:10.1002/cber.186900201268.
2. ↑  Baeyer 5 பரணிடப்பட்டது 2007-08-16 at the வந்தவழி இயந்திரம். Pmf.ukim.edu.mk (1997-07-30). Retrieved on 2014-01-10.
3. ↑  Chamberlain, Joseph Scudder (1921). *A Textbook of Organic Chemistry*. Blakiston. பக். 874. .
4. ↑  Lockyer, Sir Norman (1881). "Indigo and its Artificial Production". *Nature* **24** (610): 227. doi:10.1038/024227c0. Bibcode: 1881Natur..24..227H. .
கேம்பிரிட்சில் அமைந்துள்ள பேயசின் தேற்றத்தின் எளிய கூற்றைக் காட்டும் நீல நிற நியான் விளக்கு
நிகழ்தகவுக் கோட்பாட்டிலும் புள்ளியியலிலும் **பேயசின் தேற்றம்** (*Bayes' theorem*) அல்லது **பேயசின் விதி** (*Bayes' law*) அல்லது **பேயசின் நெறி** (*Bayes' Rule*) என்பது நிகழ்ச்சியுடன் தொடர்புபட்ட கட்டுப்பாடுகளின் அடிப்படையில் ஒரு நிகழ்ச்சியின் நிகழ்தகவைக் கூறும் தேற்றம் ஆகும். தோமசு பேயசு என்ற புள்ளியியலாளரின் பெயரால் இத்தேற்றம் வழங்கப்படுகின்றது.

தேற்றத்தின் கணித வடிவம்
-----------------------

இரு தெரிவு மரங்களின் மீப்பொருந்துகையால் பேயசின் தேற்றம் காட்சிப்படுத்தப்படுகின்றது.
பேயசின் தேற்றமானது கணித வடிவத்தில் பின்வரும் சமன்பாட்டால் தரப்படும்.

{\displaystyle P(A|B)={\frac {P(A)\,P(B|A)}{P(B)}}}
இங்கு *A*, *B* என்பன நிகழ்ச்சிவெளியிலுள்ள இரு நிகழ்ச்சிகளாகும். *P*(*A*) ≠ 0, *P*(*B*) ≠ 0

* *P*(*A*), *P*(*B*) என்பன முறையே, ஒன்றையொன்று சாராமல், *A*, *B* என்பவற்றின் நிகழ்தகவுகளாகும்.
* நிகழ்ச்சி *B* நடைபெற்றதாயின், நிகழ்ச்சி *A*இன் கட்டுப்பாட்டு நிகழ்தகவு *P*(*A* | *B*) ஆகும்.
* நிகழ்ச்சி *A* நடைபெற்றதாயின், நிகழ்ச்சி *B*இன் கட்டுப்பாட்டு நிகழ்தகவு *P*(*B* | *A*) ஆகும்.

### நிறுவல்

{\displaystyle P(A|B)={\frac {P(A\cap B)}{P(B)}}}
{\displaystyle P(B|A)={\frac {P(A\cap B)}{P(A)}}}
பிரிக்க,

{\displaystyle {\frac {P(A|B)}{P(B|A)}}={\frac {P(A)}{P(B)}}}
{\displaystyle P(A|B)={\frac {P(A)\,P(B|A)}{P(B)}}}

இதனையும் பார்க்க
----------------

* நிகழ்தகவுக் கோட்பாடு

மேற்கோள்கள்
-----------

1. ↑  Jon Butterworth (28 செப்டம்பர் 2014). "Belief, bias and Bayes". The Guardian. 15 ஆகத்து 2015 அன்று பார்க்கப்பட்டது.
2. ↑  "Bayes' Theorem". The Stanford Encyclopedia of Philosophy. 30 செப்டம்பர் 2003. 8 செப்டம்பர் 2015 அன்று பார்க்கப்பட்டது.
3. ↑  Richard Routledge. "Bayes's theorem". Encyclopædia Britannica. 15 ஆகத்து 2015 அன்று பார்க்கப்பட்டது.
[*தொடர்பிழந்த இணைப்பு*]
4. ↑  கார்த்திகேசு கணேசலிங்கம் (2000). *க. பொ. த உயர்தர வகுப்புக்கான பிரயோக கணிதம்-நிகழ்தகவும் புள்ளிவிபரவியலும்*. சாயி கல்வி வெளியீட்டகம். பக். 35.
5. ↑  கார்த்திகேசு கணேசலிங்கம் (2000). *க. பொ. த உயர்தர வகுப்புக்கான பிரயோக கணிதம்-நிகழ்தகவும் புள்ளிவிபரவியலும்*. சாயி கல்வி வெளியீட்டகம். பக். 20.
6. ↑  "Bayes' Theorem". Wolfram MathWorld. 8 செப்டம்பர் 2015 அன்று பார்க்கப்பட்டது.

வெளியிணைப்புகள்
---------------

* பொதுவகத்தில் பேயசின் தேற்றம் தொடர்பாக ஊடகக் கோப்புகள் உள்ளன.
**அதிதி லகிரி** ( Aditi Lahiri 14 சூன் 1952) என்பவர் இந்தியாவைச் சேர்ந்த செருமனி மொழியியலாளர்; ஆக்சுபோர்டு பல்கலைக் கழகத்தில் பேராசிரியராக உள்ளார்.

கல்வித் தகுதிகள்
----------------

கொல்கத்தாவில் பிறந்த அதிதி லாகிரி கொல்கத்தாவில் உள்ள பெத்துன் கல்லூரியிலும் பின்னர் கொல்கத்தா பல்கலைக்கழகத்திலும் பயின்றார். ஒப்பியன் மொழியியலில் ஆய்வுப் பட்டத்தைக் கொல்கத்தா பல்கலைக் கழகத்திலும், மொழிநூல் ஆய்வறிஞர் பட்டத்தை பிரவுன் பல்கலைக்கழகத்திலும் பெற்றார்.

பணிகள்
------

லாசு ஏஞ்சல்சில் உள்ள கலிபோர்னியா பல்கலைக் கழகத்தில், பின்னர் சாண்டா குரூசில் உள்ள கலிபோர்னியா பல்கலைக் கழகத்தில் ஆசிரியராகப் பணி புரிந்தார். நெதர்லாந்து மாக்சு பிளாங்க் நிறுவனத்திலும் பணியாற்றினார். செருமனியில் உள்ள கான்ஸ்டன்ஸ் பல்கலைக் கழகத்திலும் தற்பொழுது ஆக்சுபோர்டு சாமர்வில் கல்லூரியிலும் பணி செய்கிறார்.

சிறப்பு விருதுகள்
-----------------

2000 ஆம் ஆண்டில் லீப்னிஸ் பரிசைப் பெற்றார். 2007 இல் யுரோப்பிய அகாதமிய உறுப்பினர் என்னும் விருதும் 2010 இல் பிரிட்டிசு அகாதமியின் மதிப்புறு பேராசிரியர் பட்டமும் இவருக்கு வழங்கப்பட்டன. 2013 ஆம் ஆண்டில் அமெரிக்க மொழியியல் சொசைட்டியின் மதிப்புறு வாணாள் உறுப்பினர் எனவும் கவுரவிக்கப்பட்டார்.

மேற்கோள்
--------

1. ↑
2. ↑  "LAHIRI, Prof. Aditi". *Who's Who 2016*. Oxford University Press. November 2015. 14 July 2016 அன்று பார்க்கப்பட்டது.
3. ↑  ?
4. ↑  About Lahiri
5. ↑  German honour for Aditi Lahiri
6. ↑
**பராபரை மாலை**  என்பது வீரை அம்பிகாபதி இயற்றிய தோத்திர நூல். 16 ஆம் நூற்றாண்டில் தோன்றியது. இதில் காப்புச் செய்யுள் ஒன்றும் "பரமாயப் பராபரையே" என முடியும் 53 விருத்தங்களும் உள்ளன. இந்த 53 பாடல்களும் வருக்கக் கோவை, வருக்கமாலை நூல்களில்  பாடல்கள் ஒன்றன்பின் ஒன்றாக அடுக்கப்படுவது போல அ, ஆ, இ, ஈ ... எழுத்துக்களை முதலெழுத்தாக அமைத்துக்கொண்ட பாடல்களாக அடுக்கப்பட்டுள்ளன.

பாடல்கள் - எடுத்துக்காட்டு
--------------------------

1

அள்ளல் கமலம் கருஞ்சேறு நாறும் என்று அன்பர் தங்கள்
உள்ளக் கமலத்து உறைகின நீ உம்பர் உள்ளம் உறும்
கள்ளத்து இருக்கை கரைக்க என்றோ கம்பை ஆற்றங்கரைப்
பள்ளத்து இருந் தவம்மே! பரமாய பாராபரையே
2

சுரக்கும் பசு என்றும் சிந்தாமணி என்றும் சொல்லிச் செல்வம்
கரக்கும் பெருஞ் செல்வரு பால் நடந்தே கவி கண்டு நிதம்
இரக்கும் தொழிலில் தடுமாறி நெஞ்சம் இரவு பகல்
பரக்கும் பரப்பு ஒழிப்பாய், பரமாய பாராபரையே

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 260.
2. ↑  ஒப்புநோக்குக - ஆத்திசூடி, கொன்றைவேந்தன்
3. ↑  எல்லா மொழிமுதல் எழுத்துக்களுக்கும் பாடல்கள் இல்லை. நெரிந்தெடுத்துக்கொண்ட சில முதலெழுத்துக்களை வைத்தே பாடல்கள் பாடப்பட்டுள்ளன
4. ↑  பொருள் நோக்கில் சொற்பிரிப்பு செய்யப்பட்டவை
**பராயனார்** சங்ககாலப் புலவர். இவரது பாடல் ஒன்றே ஒன்று உள்ளது. அது நற்றிணை 155.

புலவர் பெயர் விளக்கம்
---------------------

**கடவுளைப் பாராட்டி வணங்குதல்** 'பரவுதல்' எனப்படும்.

"பரவலும் புகழ்ச்சியும்" என்று தொல்காப்பியம் (1028) குறிப்பிடுமிடத்தில், பரவுதல் என்பது தெய்வம் , புகழ்ச்சி என்பது மக்களைப் புகழ்தலையும் உணர்த்துவதை அறியமுடிகிறது.

இந்தப் பாடலில் தலைவன் தலைவியைத் தெய்வமாக எண்ணிக்கொண்டு கடல்அணங்கோ என்று பாராட்டுகிறான். இந்தப் புலவரின் இயற்பெயர் தெரியாத நிலையில், நற்றிணை நூலைத் தொகுத்த ஆசிரியர் இவரது பாடற்பொருளை மையமாகக் கொண்டு இவருக்குப் பராயனார் என்னும் பெயரைச் சூட்டியுள்ளார். இந்த வகையில் இவரை பாடற்பொருளால் பெயர்பெற்ற புலவராக எடுத்துக்கொள்ள வேண்டும்.

பாடல் தரும் செய்தி
------------------

உப்பங்கழி ஓரத்தில் நிற்கும் அவளை அவன் பார்க்கிறான். அவளைக் கடல் அணங்கோ என வியந்து பரவுகிறான். அதைக் கேட்ட அவள் புன்முறுவல் பூக்கிறாள். அத்துடன் அவன் கண்களில் பனிநீர். அவன் பரவியவை:

நீ மகளிரோடு சேர்ந்து ஓரை ஆடவில்லை. நெய்தற்பூ தொடலை ஆடையும் புனையவில்லை. கடற்கானலின் ஒருபக்கம் ஒதுங்கி நிற்கிறாய். யாரையையோ நீ? உன்னைத் தொழுது நிற்கின்றேன். ஒன்று வினவுகின்றேன். கண்டோரின் காட்சித் தாகம் தணியாத அளவுக்கு நலமெல்லாம் உருவமாகித் தோன்றுகிறாய். கடல் அணங்கோ? கடலோரக் காரிகையோ? இனி, வாய் திறந்து சொல்லிவிடு - என்கிறான். 

### ஒப்புநோக்கம்

*அணங்குகொல் ஆய்மயில் கொல்லோ கனங்குழை மாதர்கொல் மாலும் என் நெஞ்சு* - திருக்குறள்.
**பெஞ்சமின் ஜார்ஜ் ஹோல்ட்வொர்த்** சி.ஐ.இ (*Benjamin George Holdsworth,* 31 சூலை 1892 - 24 பெப்ரவரி 1943) என்பவர் இந்திய அரசு ஊழியர் மற்றும் நிர்வாகி ஆவார். இவர் 1931 முதல் 1933 வரை புதுக்கோட்டை அரசின் திவானாக பணியாற்றினார்.

ஆரம்ப கால வாழ்க்கை
------------------

ஹோல்ட்ஸ்வொர்த் 1892 சூலை 31 அன்று ரெவ். ஜே. ஃபாரெஸ்டர் ஹோல்ட்வொர்த்திற்கு மகனாக பிறந்தார். பிரிஸ்டல் கிராமர் பள்ளி மற்றும் ஆக்ஸ்போர்டில் உள்ள பிரேசனோஸ் கல்லூரியில் கல்வி பயின்ற இவர் 1919 இல் இந்தியக் குடிமைப் பணியில் நுழைந்தார்.

முதல் உலகப் போரின் போது, ஹோல்ட்வொர்த் மெசொப்பொத்தேமியா மற்றும் பாலஸ்தீனத்தில் 1/155 முன்னோடிகளுடன் பணியாற்றினார்.

இந்தியாவில்
-----------

1920 முதல் 1927 வரை ஹோல்ட்ஸ்வொர்த் தஞ்சை, கிருஷ்ணா மற்றும் கோதாவரி மாவட்டங்களில் தீர்வு அதிகாரியாக பணியாற்றினார். 1927 முதல் 1930 வரை சென்னை மாகாண வருவாய் வாரிய செயலாளராகவும், முதல் இந்திய வட்ட மேசை மாநாட்டில் இணை செயலாளராகவும் இருந்தார்.

### புதுக்கோட்டை

1913 நவம்பரில், ஹோல்ட்வொர்த் புதுக்கோட்டையின் திவானாக நியமிக்கப்பட்டார்  இவர் 1931 முதல் 1934 வரை இப்பணியில் பணியாற்றினார். புதுக்கோட்டையில் ஹோல்ட்ஸ்வொர்த் அணையை உருவாக்கும் பொறுப்பில் ஹோல்ட்ஸ்வொர்த் ஈடுபட்டார்.  சமஸ்தானத்தில் இருந்த ஹோல்ட்வொர்த் பூங்காவானது ஹோல்ட்ஸ்வொர்த் நினைவாக இடப்பட்டது. 

ஹோல்ட்ஸ்வொர்த் 1934 இல் விடுக்கபட்டார். அவருக்குப் பின் அலெக்சாண்டர் டோட்டன்ஹாம் பதவி ஏற்றார். ஹோல்ட்ஸ்வொர்த்தை, புதுக்கோட்டை சமஸ்தான மக்கள் திவானாகப் பெறுவதற்கு அதிர்ஷ்டம் செய்தவர்கள் என்று குறிப்பிட்டார்.

பிற்கால வாழ்க்கை மற்றும் கௌரவங்கள்
----------------------------------

1942 ஆம் ஆண்டில், ஹோல்ட்ஸ்வொர்த் இந்திய உணவுத் துறையின் செயலாளராக நியமிக்கப்பட்டு இறக்கும் வரை பணியாற்றினார். ஹோல்ட்ஸ்வொர்த் 1943 பெப்ரவரி 24 இல் தனது ஐம்பத்தொன்றாவது வயதில் பல் தொற்றுநோயால் ஏற்பட்ட சிக்கல்களின் தொடர்ச்சியால் இறந்தார்; போர் காரணமாக பொருட்கள் மடைமாற்றபட்டதால் பென்சிலின் பற்றாக்குறை ஏற்பட்டது. இவர் புதுதில்லியில் அடக்கம் செய்யப்பட்டார்.

1941 ஆம் ஆண்டில், ஹோல்ட்ஸ்வொர்த் இந்திய சாம்ராஜ்யத்தின் ஒழுங்கின் தோழராக அறிவிக்கபட்டார் .

குடும்பம்
---------

ஹோல்ட்ஸ்வொர்த் நான்கு குழந்தைகளில் மூத்தவர். இவரது இரண்டு தம்பிகளான ஜோசப் மற்றும் வெஸ்லி இருவரும் முதல் உலகப் போரில் கொல்லப்பட்டனர். இவருக்கு எடித் என்ற சகோதரி இருந்தார்.

1920 ஆம் ஆண்டில், ஹோல்ட்வொர்த் பால்டிமோர் ஜேம்ஸ் ஹில்லின் மகள் எலன் மேவை மணந்தார். இந்த தம்பதியரின் மகனான, பீட்டர், பிரித்தானிய இராணுவத்தில் பிரிகேடியர் பதவிக்கு உயர்ந்தார். இவர்களுக்கு பமீலா என்ற மகளும் உண்டு.

குறிப்புகள்
-----------

1. ↑   *Madras District Gazetteers: Pudukkottai*. Superintendent, Govt. Press. 1983. பக். 509.
2. ↑   *Manual of the Pudukkóttai State*. Director of Museums, Govt. of Tamil Nadu. 2002. பக். 239.
3. ↑   *Manual of the Pudukkóttai State*. Director of Museums, Govt. of Tamil Nadu. 2002. பக். 310.
4. ↑  Nagarajan, Krishnaswami (1992). *Sir Alexander Tottenham*. N. Ramachandran. பக். 59.
5. ↑  "Supplement to the London Gazette". 1 January 1941. p. 7. .

குறிப்புகள்
-----------

* *Who was who: a companion to Who's who : containing the biographies of those who died during the period*. A & C Black. 1967. பக். 553.
**பேயனார்** சங்ககாலப் புலவர்களில் ஒருவர். 105 பாடல்கள் இவர் பாடியனவாகச் சங்கநூல் தொகுப்பில் இடம் பெற்றுள்ளன. இவற்றில் சில பாடல்களில் பாடியவர் பெயர் பேயார் என உள்ளது. இதனைக் கொண்டு அப்பாடல்களைப் பாடிய புலவர் பெண்பால் புலவர் என எடுத்துக்கொண்டுள்ளனர்.

பேயனார் பாடல்கள்
----------------

அகநானூறு 234
ஐங்குறுநூறு - முல்லை - 100 பாடல்
குறுந்தொகை 233, 339, 359, 400

ஐங்குறுநூறு-முல்லைத்திணைப் பாடல்கள்
-----------------------------------

ஐங்குறுநூறு - முல்லை

அகம் 234
--------

வினைமுற்றி மீளும் தலைமகன் தன் தேர்ப்பாகனிடம் சொல்கிறான். தேரோட்டும் வலவனை இவர் 'வலம் பெறுநன்' என்று குறிப்பிடுகிறார்.

என்னவளின் பசலைநோய் விடுபடக், காற்றைப்போல் தேரைச் செலுத்துக! எனினும் அன்னம் போல் மேனிமயிர் கொண்ட குதிரையை மெல்லத் தூண்டுக! ஆண்மான் பெண்மானோடு உறவுகொள்வதற்கு இடையூறு இல்லாமல் தேரைச் செலுத்துக! முல்லைப் பூக்களில் தேன் உண்ணும் வண்டுகளுக்கு இடையூறு இல்லாமல் செலுத்துக! ஊர்மக்கள் பேச்சுக்கு ஆளாகியிருக்கும் அவள் துன்பம் தீரட்டும்.

குறுந்தொகை 233
--------------

தலைவன் தலைவியின் ஊர்ப்பெருமையைத் தன் தேர்ப்பாகனிடம் சொல்கிறான்.

### உவமை

கவலைக் கிழங்கு ,மாவலிக் கிழங்கு தோண்டிய பள்ளத்தில் கொன்றைப் பூக்கள் உதிர்ந்து கிடப்பது செல்வர் வீட்டுப் பொற்பேழை மூடியைத் திறந்து வைத்திருபது போல் தோற்றமளிக்கும்.
### பழக்கம்

தலைவியின் தந்தை உயர்ந்தோர்க்கு நீருடன் சொரிந்தபின் தாரைவார்த்துக் கொடுத்தபின் உள்ள மிச்சத்தை யாவர்க்கும் வழங்குவான்.

குறந்தொகை 339
-------------

தலைவன் பிரிவைப் பொறுத்துக்கொள்ளுமாறு தோழி தலைவியை வற்புறுத்துகிறாள்.

காட்டில் எரியும் அகிலின் நறும்புகையை வாங்கிக்கொண்டு வரும் நாடன் அவன். மேனியில் பசலை பாயாவிட்டால் அவனை முயங்குவதும் இனிதுதான்.

குறுந்தொகை 359
--------------

நல்ல நிலா. குறுங்கால் கட்டில். பூப் போன்ற மெத்தை. அவள் புதல்வனுக்குத் தாய். அவள் தன் கணவனின் முதுகைத் தழுவினாள். அவன் தூங்கும் யானை உயிர்ப்பது போலப் பெருமூச்சு விட்டான். தன் பரத்தையை நினைத்தாள்.

குறுந்தொகை 400
--------------

தலைவன் தன் தேர்ப்பாகனுக்கு நன்றி சொல்கிறான்.

வலவோய்! இன்றே இல்லம் கொண்டுவந்துவிட்டாய். புதுவழி படைத்துக்கொண்டு தேரோட்டிய உன் மதி நுட்பத்தைப் பாராட்டுகிறேன்.

குறுங்கட்டுரை
சங்க இலக்கியப் பெண்பாற் புலவர்கள்
**மகாராஜா கங்காதர் ராவ் நெவல்கர்** (Maharaja Gangadhar Rao Newalkar)மராத்தியப் பேரரசின் அடிமையாக இருந்த வட இந்தியாவில் அமைந்துள்ள ஜான்சியின் 5 வது அரசராவார். இவர் சிவராவ் பாவின் மகனும், ரகுநாத் ஹரி நெவல்கரின் (மராத்திய ஆட்சியின் கீழ் ஜான்சியின் முதல் ஆளுநராகவும் இருந்தார்) வம்சாவளியாக இருந்தார்.

வம்சாவளி
--------

கங்காதர் ராவின் மூதாதையர்கள் மகாராட்டிராவின் இரத்னகிரி மாவட்டத்தைச் சேர்ந்தவர்கள். பேஷ்வா ஆட்சி தொடங்கி பேஷ்வா மற்றும் ஓல்கர் படைகளில் முக்கியமான பதவிகளை வகித்தபோது அவர்களில் சிலர் காந்தேஷுக்கு சென்றனர். ரகுநாத் ஹரி நெவல்கர் புந்தேல்கண்டில் மராட்டிய அரசியலை வலுப்படுத்தினார். இருப்பினும் அவருக்கு வயதாகும்போது, ஜான்சியின் ஆட்சியை தனது தம்பி சிவ் ராவ் பாவிடம் ஒப்படைத்தார். 1838 இல் மூன்றாம் ரகுநாத் ராவ் இறந்தபோது, பிரித்தானிய ஆட்சியாளர்கள் அவரது சகோதரர் கங்காதர் ராவை 1843 இல் ஜான்சியின் அரசராக ஏற்றுக்கொண்டனர்.

நிர்வாகி
--------

கங்காதர் ராவ் ஒரு திறமையான நிர்வாகியாக இருந்தார். மேலும் இவர் ஜான்சியின் நிதி நிலையை மேம்படுத்தினார். ஜான்சி இவரது முன்னோடி ஆட்சியின் போது மோசமான நிலையில் இருந்தது. ஜான்சி நகரத்தின் வளர்ச்சியை உறுதி செய்ய இவர் சரியான நடவடிக்கைகளை எடுத்தார். இவர் சுமார் 5,000 வீரர்கள் கொண்ட ஒரு இராணுவத்தை வைத்திருந்தார். இவர் ஞானம், இராஜதந்திரம் மற்றும் கலை மற்றும் கலாச்சாரத்தை விரும்பினார். ஆங்கிலேயர்கள் கூட இவரது குணங்களால் ஈர்க்கப்பட்டனர். கங்காதர் ராவ் கணிசமான ஈடுபாடு மற்றும் சில புலமைப்பரிசில்களைக் கொண்டிருந்தார். இவர் சமசுகிருத கையெழுத்துப் பிரதிகளின் சிறந்த நூலகத்தை சேகரித்து ஜான்சி நகரத்தின் கட்டிடக்கலைகளை வளப்படுத்தினார்.

திருமணம்
--------

மே 1842 இல், கங்காதர் ராவ் மணிகர்னிகா என்ற இளம் பெண்ணை மணந்தார். இவர் லட்சுமிபாய் என்று பெயர் மாற்றப்பட்டார். பின்னர் ஜான்சியின் ராணியாகி 1857 எழுச்சியின் போது ஆங்கிலேயருக்கு எதிராக கிளர்ச்சி செய்தார். கங்காதர் ராவ் தான் இறப்பதற்கு ஒரு நாள் முன்னதாக தனது உறவினர் வாசுதேவ் நெவல்கரின் மகன் ஆனந்த் ராவ் என்ற குழந்தையை தத்தெடுத்து தாமோதர் ராவ் என்று பெயரிட்டர். தத்தெடுப்பு பிரித்தானிய அதிகாரிகள் முன்னிலையில் நடந்தது அவர் தனது மகனை கருணையுடன் நடத்த வேண்டும் என்றும் ஜான்சி அரசாங்கம் தனது விதவைக்கு அவரது வாழ்நாள் முழுவதற்கும் மான்யம் வழங்கப்பட வேண்டும் என்றும் கோரி அரசரிடம் கடிதம் வழங்கப்பட்டது. நவம்பர் 1853 இல் அரசரின் மரணத்திற்குப் பிறகு, இந்தியத் தலைமை ஆளுநர் டல்ஹளசி பிரபுவின் கீழ் பிரித்தானிய கிழக்கிந்திய நிறுவனம், அவகாசியிலிக் கொள்கை பயன்படுத்தியது. தாமோதர் ராவின் கோரிக்கையை நிராகரித்து, மாநிலத்தை அதன் பிரதேசங்களுடன் இணைத்தது.

மேலும் காண்க
------------

* மராட்டியப் பேரரசு
* இலட்சுமிபாய், ஜான்சியின் ராணி
* இந்திய வரலாறு
* ஜான்சி

மேற்கோள்கள்
-----------

1. 1 2  "Rani of Jhansi". 23 August 2015 அன்று பார்க்கப்பட்டது.
2. 1 2  "Rani of Jhansi". 23 August 2015 அன்று பார்க்கப்பட்டது.
3. 1 2  "Rani Lakshmibai". 23 August 2015 அன்று பார்க்கப்பட்டது.
4. ↑  Tapti Roy (2006). *Raj of the Rani*. Penguin Books India. பக். 32. .
5. ↑  "Remaking Queen Victoria - Google Books". Books.google.co.in. 1997-10-02. 2018-09-27 அன்று பார்க்கப்பட்டது.
**கங்காதர் வித்தோபா சித்தல்** (Gangadhar Vithoba Chittal) (1923-1987) கன்னட கவிஞரும், கர்நாடக சாகித்ய அகாதமி விருதைப் பெற்றவருமாவார்.  இவர் கன்னட எழுத்தாளர் யசுவந்த் வித்தோபா சித்தலின் மூத்த சகோதரராவார். இவர் இந்திய அரசாங்கத்தில் பல நிர்வாக பதவிகளை வகித்துள்ளார். மேலும் பல இந்திய தூதரகங்கள் மற்றும் இணைத்தூதரகங்களை தணிக்கை செய்துள்ளார். வெள்ளையனே வெளியேறு போராட்டத்தின் போது (1942), அதில் பங்கேற்றதால் சித்தல் தனது கல்லூரியில் இருந்து விலக்கப்பட்டார்.

ஆரம்பக்காலம் மற்றும் கல்வி
--------------------------

கனேஅள்ளியில் பிறந்த சித்தால்   தனது சொந்த ஊரில் ஆரம்பக் கல்வியை முடித்தார். 1940 ஆம் ஆண்டில் கும்தா என்ற ஊரில் உள்ள கிப்ஸ் உயர்நிலைப் பள்ளியில் மெட்ரிகுலேசன் படித்து மும்பை மாகாணத்தில் முதலிடம் பிடித்தார். அப்போதைய மும்பை மாகாணத்தில் மகாராட்டிரா, குஜராத், கர்நாடகாவின் ஒரு பகுதி மற்றும் மத்திய பிரதேசத்தின் ஒரு பகுதி ஆகிய பகுதியிலிருந்து இவரது சாதனை மிகவும் பாராட்டத்தக்கது. இவரது சாதனைக்காக சித்தல் கர்நாடகவின் தார்வார் கல்லூரியால் கௌரவிக்கப்பட்டார். பின்னர், தார்வாரில் இவர் தனது கல்லூரிப் படிப்பை முடித்தார். பின்னர் சாங்லியின் வில்லிங்டன் கல்லூரியில் ஆங்கில இலக்கியம் படித்து அதிலும் முதலிடம் பெற்றார். வில்லிங்டனில் எஸ். ஆர். ஏகுண்டி சித்தலின் வகுப்புத் தோழராகவும், வி. கே. கோகாக் மற்றும் ஆர். எஸ். முகலி இவரது பேராசிரியர்களாகவும் இருந்தனர்.

அரசுப் பதவிகள்
--------------

சாங்லியில் பட்டம் பெற்ற பிறகு, சித்தல் 1948 இல் இந்திய தணிக்கை மற்றும் கணக்குத்துறையில் சேர்ந்தார். ஆரம்பத்தில் இவர் மும்பையில் உதவி இயக்குநராக பணியாற்றினார். பின்னர் வாசிங்டன் டி.சிக்கு தணிக்கை துணை இயக்குநராக சென்றார். வாசிங்டன் டி. சி இல் இவரது பங்களிப்பு முடிந்த பிறகு, அங்கிருந்து மாற்றப்பட்டார். புது தில்லி, நீர்பாசனம் மற்றும் மின் அமைச்சகத்தின் துணை செயலாளராகவும், பின்னர், புதுதில்லியில் மாநிலக் கணக்காளர் தணிக்கை இயக்குநராக மாற்றப்பட்டார். அதைத் தொடர்ந்து, தணிக்கை இயக்குநராக இலண்டன் சென்றார். இறுதியாக, இவர் மும்பை, மேற்கு இரயில்வேயில் தணிக்கை இயக்குநராக பணியாற்றி ஓய்வு பெற்றார்.

விருதுகள்
---------

1983 ஆம் ஆண்டில், கன்னட இலக்கியத்திற்கு இவர் செய்த பங்களிப்புகளுக்காக கர்நாடக சாகித்திய அகாதமி (கர்நாடக மாநில இலக்கிய சங்கம்) கௌரவித்தது.

இறப்பு
------

சிறு வயதிலேயே சித்தல் பார்கின்சன் நோயால் பாதிக்கப்பட்டார். இது இவரது திறமையான மற்றும் விதிவிலக்கான இலக்கிய வாழ்க்கையை குறைத்தது. இவர் தனது 63 வயதில் இந்த நோயால் இறந்தார்.

குறிப்புகள்
-----------

1. ↑  Kannada writers
2. ↑  Chittal's photo
3. ↑  "- On Genealogy". 29 November 2009 அன்று மூலம் பரணிடப்பட்டது. 12 December 2009 அன்று பார்க்கப்பட்டது.
**கங்காதர் நேரு** *(Gangadhar Nehru)* (1827  –  பிப்ரவரி 4, 1861) இவர் முகலாயப் பேரரசின், தில்லி செங்கோட்டையின் தலைமை காவல் அதிகாரி ஆவார். 1857 ஆம் ஆண்டு இந்திய கிளர்ச்சியைத் தொடர்ந்து இந்தப்பதவி ரத்து செய்யப்படுவதற்கு முன்னர், முகலாயப் பேரரசர் இரண்டாம் பகதூர் சா அரசவையில் தில்லி செங்கோட்டையின் இறுதி கொத்தவால் ஆக பணியாற்றினார். 

இவர் இந்திய சுதந்திர ஆர்வலர் மோதிலால் நேருவின் தந்தையும் மற்றும் இந்தியாவின் முதல் பிரதம மந்திரி ஜவகர்லால் நேருவின் தாத்தாவும் ஆவார். இதனால் நேரு-காந்தி குடும்பத்தின் ஒரு பகுதியாக இருந்தார்.

சுயசரிதை
--------

19 ஆம் நூற்றாண்டின் முற்பகுதியில், கங்காதரின் தந்தை இலட்சுமி நாராயண் நேரு, பிரித்தானிய கிழக்கிந்திய நிறுவனத்தில் தில்லியில் எழுத்தாளராக பணியாற்றினார். 

முகலாயப் பேரரசர் இரண்டாம் பகதூர் சாவின் சபையில் கங்காதர் நேரு காவல்துறைத் தலைவராக நியமிக்கப்பட்டார்.  1857 ஆம் ஆண்டு இந்தியக் கிளர்ச்சியின் விளைவாக இந்தப் பதவி ரத்து செய்யப்பட்டதால், அந்த பதவியை வகித்த கடைசி நபர் இவர்தான்.  பின்னர் பிரிட்டிசு துருப்புக்கள் நகருக்குள் நுழையத் தொடங்கியபோது, இவர் தனது மனைவி ஜெயராணி மற்றும் தங்களது நான்கு குழந்தைகளுடன் (பன்சிதார் மற்றும் நந்தலால் என்ற மகன்களும் மற்றும் பத்ராணி மற்றும் மகாராணி என்ற இரு மகள்கள்) ஆகியோருடன் ஆக்ராவுக்கு தப்பி ஓடினார். இவரது கடைசி மகன் மோதிலால் இவரது மரணத்திற்கு மூன்று மாதங்களுக்குப் பிறகு பிறந்தார்.  

கங்காதரின் மூத்த மகன், பன்சிதார் நேரு பிரிட்டிசு அரசாங்கத்தின் நீதித்துறையில் பணிபுரிந்தார். மேலும் பல்வேறு இடங்களுக்கு அடுத்தடுத்து நியமிக்கப்பட்டார். இதனால் குடும்பத்திடினிருந்து ஓரளவு தனியே இருந்தார். இரண்டாவது மகன் நந்தலால், ஒரு இந்திய அரசுப் பணியில் நுழைந்து, ராஜ்புதனத்தில் உள்ள கேத்ரி மாநிலத்தின் திவானாக பத்து ஆண்டுகள் பணி புரிந்தார். பின்னர் அவர் சட்டம் பயின்று ஆக்ராவில் பயிற்சி பெற்ற வழக்கறிஞராக ஆனார். 

### வதந்தி

கங்காதர் நேருவின் அசல் பெயர் கியாசுதீன் காசி என்று ஒரு வதந்தி உள்ளது.  1857 ஆம் ஆண்டில், நகரத்தின் கொத்தவால் கியாசுதீன் காசி பிரிட்டிசு துருப்புக்களால் கைப்பற்றப்படுவோம் என்று அஞ்சி தில்லியில் இருந்து தனது குடும்பத்தினருடன் ஓடிவந்ததாக கூறப்படுகிறது. இவர் ஒரு முகலாயப் பிரபுவின் உடையை அணிந்து ஒரு முஸ்லீம் செயல்பாட்டாளரைப் போல தோற்றமளித்ததால் ஆக்ராவில் பிரிட்டிசு படையினரால் தடுத்து நிறுத்தப்பட்டார். ஆனால் இஅவர் அவர்களை ஏமாற்றி, தான் ஒரு காஷ்மீர் இந்து எனவும், தனது பெயர் பண்டிட் கங்காதர் நேரு எனவும் கூறித் தப்பித்தார்.

குறிப்புகள்
-----------

1. ↑  Phadnis, Shekhar (23 April 2012). "The Founder of the Nehru Dynasty". *Navhind Times*. Archived from the original on 25 November 2013.. பார்த்த நாள்: 17 November 2014.
2. ↑  Pranay Gupte (February 2012). *Mother India: A Political Biography of Indira Gandhi*. Penguin Books India. பக். 138–139. பன்னாட்டுத் தரப்புத்தக எண்:978-0-14-306826-6. .
3. ↑  Sahgal (1994). *An Indian Freedom Fighter Recalls Her Life*. .
4. ↑  "History of Delhi Police". Delhi Police. 26 அக்டோபர் 2013 அன்று மூலம் பரணிடப்பட்டது. 17 November 2014 அன்று பார்க்கப்பட்டது.
5. 1 2  "Pandit Motilal Nehru (1861-1931), President- Amritsar, 1919; Calcutta, 1928". *Congress Sandesh*. Indian National Congress. 17 November 2009 அன்று மூலம் பரணிடப்பட்டது. 17 November 2014 அன்று பார்க்கப்பட்டது.
6. ↑  Rau. *Nehru for Children*. .
7. ↑
8. ↑  Singh, M. K. (2009). *13th volume of the 'Encyclopedia of Indian War of Independence'*. பன்னாட்டுத் தரப்புத்தக எண்:81-251-3745-9.
**கங்கா பரணி வாசுதேவன்** (*Ganga Bharani Vasudevan*)(**கங்கா பரணி** என்றும் அழைக்கப்படுகிறார்) என்பவர் இந்திய வலைப்பூக்கள் பதிவர்-எழுத்தாளர் ஆவார். இவ*ர் ஜஸ்ட் யூ, மீ அண்ட் எ சீக்ரெட்* (2012), *எ மினிட் டு டெத்* (2015), *எ சிப் ஆஃப் லவ் அண்ட் எ சிப் ஆஃப் காபி* (2016) மற்றும் *மர்டர் இன் தி எலிவேட்டர்* (2018) ஆகிய புத்தகங்களை எழுதியவர் ஆவார்.

சுயசரிதை
--------

சிறுவயதில், செய்தித்தாள்களின் கருத்துக்களைப் படிக்கவும் எழுதவும் கங்காவை அவரது தந்தை ஊக்கப்படுத்தினார். கக்கா தனது 15 வயதில் என் எக்சுஜிஎன் (NXGN)-ல் உங்கள் கருத்து பகுதியில் கட்டுரைகள் குறித்து கருத்துகளை எழுதத் தொடங்கினார். இவர் 2006-ல் வலைப்பதிவு செய்யத் தொடங்கினார். செய்தித்தாள்களால் ஏற்றுக்கொள்ளப்படாத விடயங்களில் தொடங்கி எழுத ஆரம்பித்தார். சுமார் ஐந்து வருடங்கள் கழித்து சிறுகதைகள் எழுத ஆரம்பித்து புத்தகம் எழுதும் ஆர்வத்தை வளர்த்துக்கொண்டார். இவர் தனது முதல் புத்தகத்தின் முதல் அத்தியாயத்தினை தனது வலைப்பதிவில் எழுதினார். வெளியீட்டாளர்களிடமிருந்து பல நிராகரிப்புகளுக்குப் பிறகு, புத்தகம் எழுதுவது பற்றி வெளியீட்டாளர் ஒருவர் இவரைத் தொடர்பு கொண்டார்.

கங்கா தனது வலைப்பதிவில் பல்வேறு போட்டிகளைக் கண்டுள்ளார். மேலும் 2015ஆம் ஆண்டு ஐக்கிய இராச்சியம் வலைப்பதிவு விருதுகளுக்குத் தேர்வு செய்யப்பட்டார். இவரது சிறுகதை ஒன்று *பீம்பம்* என்ற குறும்படமாக எடுக்கப்பட்டுள்ளது. இவரது இரண்டு குறும்படங்கள், *டைனி இசுடெப்சு அண்டு கேண்டில் (Tiny Steps* and *Candles*), வீ கேர் (WE CARE) திரைப்பட விழாவில் விருதுகளை வென்றன.

கங்கா தொழில்நுட்ப ஆய்வாளராகவும் உள்ளார்.

மேற்கோள்கள்
-----------

1. 1 2 3 4 5  "Wish to pen a book? Make a splash with blogging". September 8, 2015. .
2. 1 2 3 4 5 6 7 8  Padmanabhan, Geeta (August 16, 2017). "Words, lines and thoughts". *The Hindu*. .
3. 1 2  Ramakrishnan, Deepa H.; Venugopal, Vasudha (May 13, 2016). "No desk job can keep them from their passion: writing". *The Hindu*. .
4. ↑  Ratnakumar, Evelyn (July 8, 2015). "Blog! It may win you a book contract". *The Hindu*. .
5. ↑  Samuel, Rufus John (May 21, 2016). "Sharing a secret". *The Hindu*. .
6. ↑  Gowri, Devika (July 29, 2015). "‘I love playing guessing games with readers’". *Deccan Chronicle*. .
**கங்காரு** (Kangaroo) என்பது 2015 ஆம் ஆண்டில் வெளியான தமிழ் மொழி அதிரடித் திரைப் படமாகும். இதை இயக்குநர் சாமி எழுதி இயக்கியிருந்தார். *வி ஹவுஸ் புரொக்சன்ஸ்* தயாரித்திருந்தது. இப்படத்தில் புதுமுகங்களான அர்ச்சுனா, வர்சா அசுவதி மற்றும் ஸ்ரீ பிரியங்கா ஆகியோர் முக்கிய கதாபாத்திரங்களில் நடித்திருந்தனர். பாடகர் சீனிவாஸ் படத்திற்கு இசையமைத்திருந்தார். படம் 2015 ஏப்ரல் 24 அன்று வெளியிடப்பட்டது.

நடிகர்கள்
---------

* முருகேசனாக (கங்காரு) அர்ச்சுனா
* செல்லமாக வர்சா அசுவதி
* அழகுவாக ஸ்ரீ பிரியங்கா
* கங்காருவின் நண்பராக கஞ்சா கருப்பு
* தகப்பன் சுவாமி நாடராக தம்பி ராமையா
* சாட்டையாக ஆர்.சுந்தர்ராஜன்
* டிக்கெட்டாக கலாபவன் மணி
* காவல் ஆய்வாளராக கஜினி
* காவலராக இயக்குனர் சாமி

தயாரிப்பு
---------

கங்காரு அக்கறையுள்ள தாய்மார்களுக்காக அர்ப்பணிக்கப்பட்ட படமாக இருக்கும் என்று இயக்குனர் சாமி வெளிப்படுத்தியதோடு, தனது முந்தைய மூன்று திட்டங்களின் சர்ச்சைக்குரிய கருப்பொருள்களிலிருந்து மாற்றத்தைக் குறிக்கும் வகையில் இது ஒரு குடும்பப் படமாக இருக்கும் என்றார். இந்த படத்திற்கான தயாரிப்பு ஏப்ரல் 2013 இல் தொடங்கியது.

ஒலிப்பதிவு
----------

படத்தின் இசை ஒலிப்பதிவு 2013 திசம்பரில் வெளியிடப்பட்டதற்கு ஏ. ஆர். ரகுமான் முதன்மை விருந்தினராக கலந்து கொண்டார். பாடல்களுக்கு சீனிவாசு இசையமைத்தார். அவரது மகள் சரண்யா சீனிவாசு படத்தின் இரண்டு பாடல்களைப் பாடியுள்ளார். வைரமுத்து இந்த படத்திற்கு பாடல் எழுதினார். ஒரு சிறிய செலவில் எடுக்கப்பட்ட படத்தில் பணிபுரிந்த போதிலும், இந்த திட்டத்தை நோக்கிய அவரது முயற்சிகள் அவரது மகத்தான முயற்சிகளுக்கு ஒத்தவை என்று கூறினார். ஒலிப்பதிவு நேர்மறையான மதிப்புரைகளைப் பெற்றது.

விமர்சனம்
---------

*சிஃபி* எழுதியது. "சாமியின் முந்தைய முயற்சிகளுடன் ஒப்பிடுகையில், கங்காரு ஒரு சிறந்த, குடும்ப நட்பு திரைப்படம், ஆனால் பொதுவான பார்வையில், இது ஒரு நடுநிலை!". *டெக்கான் குரோனிகள்* எழுதியது "கதை சுவாரசுயமாகத் தெரிகிறது, ஆனால் 80களின் பாணியில் மென்மையான நடிப்பு மற்றும் தெளிவற்ற நகைச்சுவை மூலம் அது வெளிவருகிறது. முதல் பாதியில் வேகம் இல்லை. இருப்பினும், இடைவேளைக்குப் பின் சில எதிர்பாராத திருப்பங்கள் வேகத்தை அதிகரிக்கிறது. "

குறிப்புகள்
-----------

1. ↑  "Director Samy is back with `Kangaroo`". 2013-04-22 அன்று மூலம் பரணிடப்பட்டது. 2021-01-25 அன்று பார்க்கப்பட்டது. Unknown parameter `|=` ignored (உதவி)
2. ↑  "Samy back with his next - The Times of India". 2014-02-03 அன்று மூலம் பரணிடப்பட்டது. 2021-01-25 அன்று பார்க்கப்பட்டது. Unknown parameter `|=` ignored (உதவி)
3. ↑  "AR Rahman launches Kangaroo audio". 2014-01-01 அன்று மூலம் பரணிடப்பட்டது. 2021-01-25 அன்று பார்க்கப்பட்டது. Unknown parameter `|=` ignored (உதவி)
4. ↑  "காப்பகப்படுத்தப்பட்ட நகல்". 2020-03-29 அன்று மூலம் பரணிடப்பட்டது. 2021-01-25 அன்று பார்க்கப்பட்டது.
5. ↑  Behindwoods
6. ↑
7. ↑  "காப்பகப்படுத்தப்பட்ட நகல்". 2015-04-24 அன்று மூலம் பரணிடப்பட்டது. 2021-01-25 அன்று பார்க்கப்பட்டது.
8. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *கங்காரு (2015 திரைப்படம்)*
**கங்கா சாகர் விரைவு வண்டி** (*Ganga Sagar Express*) என்பது இந்திய இரயில்வேயால் இயக்கப்படும் சாதாரண அஞ்சல் / விரைவு தொடர் வண்டியாகும். இது பீகார் மாநிலத்தில் ஜெயின்கருடன் கொல்கத்தாவை இணைக்கிறது. இது 624 கிலோமீட்டர்கள் தொலைவு பயணிக்கிறது. இதன் சராசரி வேகம் மணிக்கு 43 கி.மீ. ஆகும். இந்தத் தொடருந்தானது பொது, இரண்டு அடுக்கு குளிர் சாதன பெட்டி, மூன்றடுக்கு குளிர்சாதனப் பெட்டி, மற்றும் படுக்கை வகுப்பு ஆகியவற்றைக் கொண்டுள்ளது. பொது வகுப்புகள் தவிர அனைத்து இடங்களுக்கும் முன்பதிவு தேவைப்படுகிறது. தட்கல் திட்டமும் உள்ளது.

இந்த வண்டி தினமும் சியால்தா தொடருந்து நிலையத்தில் இருந்து 17:45 மணிக்குப் புறப்படுகிறது. ஜெயநகருக்கு மறுநாள் 08:40 மணிக்கு வந்தடைகிறது. ஜெயநகரிலிருந்து 16:35 மணிக்குப் புறப்பட்டு, சியால்தாலுக்கு மறுநாள் 06:55 மணிக்கு வந்தடைகிறது.

நிற்குமிடங்கள்
--------------

1. சியால்தா
2. நெய்தி
3. பந்தல்
4. பர்தமன்
5. துர்காபூர்
6. ராணிகஞ்ச் ஒரே ஒரு திசையில் மட்டும்
7. ஆசான்சோல்
8. சித்ராஜன்
9. மதுபூர்
10. ஜாசித்
11. ஜாஜா
12. பரவுனி
13. தல்சிங்காஸ்ரை
14. சமஸ்திபூர்
15. ஹயாகாட்
16. லஹீராஸ்ராய்
17. தர்பங்கா
18. சக்ரி
19. மதுபாணி
20. ஜெய்நகர்

சான்றுகள்
---------

1. ↑  Ganga Sagar timetable, India Rail information
**இராய் பகதூர் கங்கா சரண்** (*Rai Bahadur Ganga Saran*) பாக்கித்தான் நாட்டின் பஞ்சாப்பைச் சேர்ந்த ஓர் இந்து தொழிற்சங்கவாதியாவார். 

1946 ஆம் ஆண்டு நடைபெற்ற பஞ்சாப் மாகாண சட்டமன்றத் தேர்தலில் பஞ்சாப் வர்த்தக மற்றும் தொழிலாளர் சங்கங்களுக்காக ஒதுக்கப்பட்ட தொகுதி அல்லாத இடத்திலிருந்து கங்கா சரண் சுயேச்சை வேட்பாளராகத் தேர்ந்தெடுக்கப்பட்டார். பின்னர், இந்திய அரசியலமைப்புச் சபையில் பஞ்சாப் மாகாணத்தை பிரதிநிதித்துவப்படுத்திய இருபத்தி ஏழு உறுப்பினர்களில் ஒருவராக இவர் சட்டமன்றத்தால் தேர்ந்தெடுக்கப்பட்டார், ஆனால் பிரிவினைக்குப் பிறகு, பாக்கித்தானின் அரசியலமைப்புச் சபைக்குச் செல்வதற்காக விலகத் தேர்வு செய்தார். 1949 ஆம் ஆண்டு சனவரி மாதம் அது கலைக்கப்படும் வரை மேற்கு பஞ்சாபின் மாகாண சட்டமன்ற உறுப்பினராகவும் அவர் தொடர்ந்தார்.

மேற்கோள்கள்
-----------

1. ↑  Bangash, Yaqoob Khan (2022-07-04). "Anglo-Indians and the Punjab Partition: Identity, Politics, and the Creation of Pakistan". *The Journal of Imperial and Commonwealth History* **0** (0): 13. doi:10.1080/03086534.2022.2086202. பன்னாட்டுத் தர தொடர் எண்:0308-6534.
2. ↑  Government of Punjab. "First Legislative Assembly of Punjab (August 15, 1947 to January 25, 1949)".
3. ↑  "Pakistan" (in en). *The Commonwealth Relations Office List 1952*. London: Her Majesty's Stationery Office. 1952. பக். 171.
**கேங்** என்பது ஒரு கருவி ஆகும். இது பொது இடத்தில் அவமானப்படுத்தவும், உடல் ரீதியான தண்டனைக்கும் இருபதாம் நூற்றாண்டு வரை கிழக்கு ஆசியா மற்றும் தென்கிழக்கு ஆசியாவின் சில பகுதிகள், சீனாவில் பயன்படுத்தப்பட்டது. இது சிலநேரங்களில் சித்திரவதைக்காகவும், சித்திரவதையின்போதும் பயன்படுத்தப்பட்டது. இது மனிதன் நடமாடுவதைத் தடைசெய்தது. இதனால் இதை அணிந்த மக்கள் பொதுவாக பட்டினியால் இறந்தனர். ஏனெனில் அவர்களால் நடந்து எதையும் எடுக்க முடியாது. 

"கேங்" என்பது பிரெஞ்சு வார்த்தை ஆகும். இது போர்த்துகீசிய வார்த்தையான "கன்கா"வில் இருந்து தோன்றியது. இதன் பொருள் நுகத்தடி ஆகும். இக்கருவியும் அதே விளைவுக்குப் பயன்படுத்தப்பட்டது. இரு கைகளும் நுகத்தடியின் இரு முனைகளில் பிணைக்கப்பட்டன. இதே கருவி ஐரோப்பாவிலும் பில்லோரி என்ற பெயரில் பயன்படுத்தப்பட்டது. ஒரே வேறுபாடு கேங்கில் பலகையானது தரையுடன் இணைக்கப்பட்டிருக்காது, கைதி பலகையைத் தூக்கிக் கொண்டு நடக்க வேண்டும்.

உசாத்துணை
---------

1. 1 2  Jamyang Norbu, From Darkness to Dawn பரணிடப்பட்டது 2011-06-09 at the வந்தவழி இயந்திரம், site *Phayul.com*, May 19, 2009.
2. ↑    "Cangue". *பிரித்தானிக்கா கலைக்களஞ்சியம்* (11th). (1911). Cambridge University Press.

விக்கிமீடியா பொதுவகத்தில்,  
 ***கேங்***   
என்பதின் ஊடகங்கள் உள்ளன.
**கேசப் சக்ரவர்த்தி** (*Keshab Chakravarthy*) ஓர் இந்திய சுதந்திர போராட்ட வீரர் ஆவார். இந்திய விடுதலைப்போராட்டத்தின் ஒரு பகுதியாக ஆங்கில அரசுக்கு எதிராக அரங்கேற்றப்பட்ட கொள்ளை சம்பவமான கக்கோரி இரயில் கொள்ளையில் ஈடுபட்ட இளைஞர்களில் ஒருவராக இவர் அறியப்படுகிறார்.

ஆரம்ப கால வாழ்க்கை
------------------

கேசப் சக்ரவர்த்தி கல்கத்தா மருத்துவக் கல்லூரியின் மாணவராக இருந்தார். இந்திய விடுதலைப் போராட்ட காலத்தில் வங்காளத்தில் செயல்பட்ட புரட்சி இயக்கமான அனுசீலன் சமித்தி அமைப்பின் தீவிர உறுப்பினராக இருந்த சாம் சுந்தர் இவருடைய நெருங்கிய கூட்டாளி ஆவார்.

சுதந்திரப் போராட்டம் மற்றும் ககோரி ரயில் கொள்ளை
-----------------------------------------------

இந்தியாவில் பிரித்தானிய அரசாங்கத்திற்கு எதிராக புரட்சிகர நடவடிக்கைகளை மேற்கொள்வதற்காக உருவாக்கப்பட்ட இந்துசுத்தான் குடியரசுக் கட்சியைச் சேர்ந்த ஒரு முக்கிய இந்தியப் புரட்சியாளராக கேசப் சக்ரவர்த்தி அறியப்படுகிறார். இந்துசுத்தான் குடியரசுக் கழகமாக செயல்பட்டுவந்த அமைப்புதான் 1928 ஆம் ஆண்டில் இந்துசுத்தான் சோசலிச குடியரசுக் கழகம் ஆனது.

சந்திரசேகர் ஆசாத்து, அசுபகுல்லா கான் மற்றும் ராம் பிரசாத் பிசுமில் ஆகியோருடன் இளம் சுதந்திரப் போராட்ட வீரர்களின் ஒரு பகுதியாக கேசப் சக்ரவர்த்தி இருந்தார். புரட்சிக்கான துப்பாக்கிகளை வாங்குவதற்கான அவர்களின் தேவைக்கு நிதியளிக்க இவர்கள் பழைய பிரித்தானிய இந்திய அரசாங்கத்திற்கு சொந்தமான பணத்தை கொள்ளையடிக்க முடிவு செய்தனர். இரயில்களில் காவலர் பெட்டி மூலம் கொண்டு செல்லவும் திட்டமிட்டனர்.

1925 ஆம் ஆண்டு ஆகத்து மாதம் 8 ஆம் தேதி, கேசாப் உட்பட 10 பேர் கொண்ட குழு உத்தரபிரதேசத்தின் கக்கோரி இரயில் நிலையத்தில் இரயிலில் கொள்ளையடித்தது. இவர்கள் தப்பிச் சென்றாலும் பின்னர் ஒரு மாதத்தில் கைது செய்யப்பட்டனர். கேசப் இக்கைதில் சிக்காமல் எளிதாக தப்பினார்.

மேலும் காண்க
------------

* இந்துசுத்தான் சோசலிசக் குடியரசு அமைப்பு
* கக்கோரி இரயில் கொள்ளை

மேற்கோள்கள்
-----------

1. ↑  Azad (Tewari), Chandrashekhar (1925). *Kakori ke veeron se parichay*. Banaras.
2. ↑  Shrikrishan Saral (1999). *Indian revolutionaries: a comprehensive study, 1757-1961*. Ocean Books. பக். 103–. பன்னாட்டுத் தரப்புத்தக எண்:978-81-87100-19-5.
3. ↑  Vijay Kumar (Ram Prasad Bismil) (1925). *The Revolutionary*. UP, India.. பார்த்த நாள்: 7 January 2015.
4. ↑  "Kakori Train Robbery December 19, 1927 : the Story of Real Freedom Fighters". *www.ibtl.in*. IBTL. 7 January 2015 அன்று பார்க்கப்பட்டது.
5. ↑  Rana, Bhawan Singh (2004). *Chandra Shekhar Azad (An Immortal Revolutionary of India)* (1st ). New Delhi, India: Diamond Pocket Books. பன்னாட்டுத் தரப்புத்தக எண்:9788128808166.. பார்த்த நாள்: 7 January 2015.

புற இணைப்பு
-----------

* Kakori train robbery
**கேகானி ஜாகலு கென்சு** (*Hekani Jakhalu*) என்பவர் நாகாலாந்தைச் சேர்ந்த இந்திய அரசியல்வாதியும் சமூக தொழில்முனைவோரும் ஆவார். ஜாகலு நாகாலாந்தின் இளைஞர்கள் வணிக வாய்ப்புகளைத் தொடர உதவுவதற்காக *யூத்நெட் நாகாலாந்து* என்ற அரசு சாரா நிறுவனத்தை நிறுவினார். இவருக்கு இந்திய அரசு 2018-ல் நாரி சக்தி விருது வழங்கியது. 2023ஆம் ஆண்டில், ஜாகலு சல்ஹவுடுவோனுவோ குரூசுடன் இணைந்து நாகாலாந்திலிருந்து நாகாலாந்து சட்டமன்றத்திற்குத் தேர்ந்தெடுக்கப்பட்ட முதல் பெண்மணி என்ற பெருமையினைப் சல்ஹௌதுயோனுவோ குரூசுடன் பகிர்ந்துகொள்கிறார்.

இளமை
----

கேகானி ஜகாலு நாகாலாந்தின் திமாப்பூரில் பிறந்தார். இவர் பெங்களூருவில் உள்ள பிஷப் காட்டன் பெண்கள் பள்ளியில் படித்தார். தில்லியில் உள்ள லேடி ஸ்ரீராம் கல்லூரியில் அரசியல் அறிவியலில் இளங்கலைப் பட்டம் பெற்றார். பின்னர் தில்லி பல்கலைக்கழகத்தில் இளங்கலை சட்டப் படிப்பைப் தொடர்ந்தார். சான் பிரான்சிஸ்கோ பல்கலைக்கழகத்தில் சட்டத்தில் முதுகலைப் பட்டம் பெற்றார்.

பணி
---

அமெரிக்காவில் பணிபுரிந்துவிட்டு, தில்லி திரும்பிய ஜாகலு வழக்கறிஞராகப் பணியைத் தொடங்கினார். ஜாகலு நிறுவனம் ஒன்றில் பங்குதாரராகச் சேர்ந்தார். ஆனால் நாகாலாந்திலிருந்து தில்லிக்குக் குடிபெயர்ந்த இளைஞர்களின் எண்ணிக்கையை நேரடியாகப் பார்த்த ஜாகலு, அரசு சாரா நிறுவனத்தை அமைப்பதற்காக கோகிமாவுக்கு (நாகாலாந்தின் தலைநகர்) செல்ல 2006-ல் முடிவு செய்தார். நாகாலாந்து இளைஞர்களுக்கு அதிக வாய்ப்புகளை உருவாக்குவதை நோக்கமாகக் கொண்ட *யூத்நெட்* எனப்படும் அரசு சார்பற்ற அமைப்பினை நிறுவினார். 2018ஆம் ஆண்டு நிலவரப்படி, *யூத்நெட்டில்* 30 பணியாளர்கள் இருந்தனர். இந்த அமைப்பு 23,500 பேருக்கு உதவியதாகக் கூறப்படுகிறது. இது தொழில்முனைவோர் தங்கள் யோசனைகளைத் தொடர உதவுவதையும், அவர்களின் கைவினைப் பொருட்களை விற்கும் "நாகாலாந்தில் உற்பத்தி செய்யப்பட்டது" எனும் மையத்தை கோகிமாவில் அமைப்பதையும் நோக்கமாகக் கொண்டுள்ளது. இரண்டு வருடங்கள் இயங்கிய பிறகு, இம்மையம் 2020-ல் இணைய வணிகத் தளத்தைத் திறந்தது.

ஜாகலுவின் சமூகப் பணிக்கான அங்கீகாரமாக, 2018ஆம் ஆண்டில் இவருக்குப் பெண்களுக்கு மட்டுமே வழங்கப்படும் இந்தியாவின் உயரிய விருதான நாரி சக்தி விருது வழங்கப்பட்டது. இந்த ஆண்டு இந்தியாவின் வடகிழக்கு பகுதியிலிருந்து கௌரவிக்கப்பட்ட ஒரே நபர் இவர்தான்.

சட்டமன்ற உறுப்பினராக
--------------------

2023ஆம் ஆண்டு பிப்ரவரி மாதம் நடைபெற்ற நாகாலாந்து சட்டமன்றத்திற்கான பொதுத்தேர்தலில் திம்மாபூர் 3 சட்டமன்றத் தொகுதியில் தேசியவாத ஜனநாயக முற்போக்கு கட்சி சார்பில் போட்டியிட்டு வெற்றி பெற்றார். இதன் மூலம் நாகலாந்து சட்டமன்றத்திற்கு செல்லும் முதல் பெண்மணி இவர் என்ற பெருமையினை தேர்ந்தெடுக்கப்பட்ட முதல் பெண்மணி என்ற பெருமையினைப் பெறுகின்றார்.

மேற்கோள்கள்
-----------

1. 1 2 3  Ghose, Dipankar (12 February 2018). "Ahead of polls, what youth in Nagaland say they really want: jobs" (in en). *The Indian Express*. .
2. ↑  Dhar, Aniruddha (2 March 2023). "Nagaland scripts history in assembly election, elects 2 women candidates for first time". *ஹிந்துஸ்தான் டைம்ஸ்*. .
3. 1 2  Barua, Ananya (18 March 2019). "This woman quit her dream job to help 30K youth in Nagaland get jobs". *The Better India*. .
4. ↑ . 13 February 2020.
5. 1 2 . 29 June 2020.
6. ↑  "Naga social entrepreneur Hekani Jakhalu gets Nari Shakti Puraskar" (in en). *East Mojo*. 8 March 2019. .

வெளி இணைப்புகள்
---------------

விக்கிமீடியா பொதுவகத்தில்,  
 ***கேகானி ஜாகலு***   
என்பதின் ஊடகங்கள் உள்ளன.
**அதிசய மனிதன்** 1990 ஆம் ஆண்டு தக்காளி சி. சீனிவாசன் தயாரித்து மற்றும் வி. பிரபாகர் இயக்கிய ஒரு திகில் தமிழ்த் திரைப்படம். இது நாளை மனிதன் திரைப்படத்தின் தொடர்ச்சி.

வகை
---

பேய்ப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

கௌதமி மற்றும் அவரது நண்பர்கள் வனாந்திரத்திலுள்ள ஒரு பங்களாவுக்கு வந்து தங்குகின்றனர். 
விஞ்ஞானிகளால் உருவாக்கப்பட்ட அழிக்க இயலாத மனிதன், மிருக வெறியில் சாவில் இருந்து உயிருடன் வந்து நண்பர்களை ஒருவர் பின் ஒருவராகக் கொலை செய்கிறான். மெதுவாக, பிசாசு போன்ற அந்த மனிதன் ஒவ்வொருவரையும் கொன்று அந்த பங்களா வரை வருவது திகில் எதிர்கொள்ளும் நொடிகள். பேய் மனிதன் வடிவத்தில் துரத்தும் அவனிடம் இருந்து பயந்த சுபாவம் உள்ள கௌதமி தப்பி வர சிறப்பு போலீஸ் அதிகாரியான நிழல்கள் ரவி பிரத்யேக லேசர் துப்பாக்கி மூலம் அந்த மனிதனை அழிக்கிறார்.

மேற்கோள்கள்
-----------

1. ↑  "Velu Prabhakaran ties the knot with Shirley Das, his heroine from Kadhal Kadhai". *Firstpost*. 3 June 2017. .
2. ↑  Dhusiya, Mithuraaj (2017). *Indian Horror Cinema: (En)gendering the Monstrous*. Taylor & Francis. பன்னாட்டுத் தரப்புத்தக எண்:978-1-138-69318-0. [*page needed*]
3. ↑  "Adhisaya Manithan (1990)". *Screen4Screen*. 28 October 2021 அன்று மூலதளத்திலிருந்து பரணிடப்பட்டது எடுக்கப்பட்டது. 27 October 2021 அன்று பார்க்கப்பட்டது.
**செய்ப்பூர் மாநகராட்சி** அல்லது **ஜெய்ப்பூர் மாநகராட்சி** இந்தியாவில் மேற்கு பகுதியான ராஜஸ்தான் மாநிலத்தில் உள்ள ஜெய்ப்பூர் நகரத்தின் மாநகராட்சி ஆகும். **ஜெய்ப்பூர் மாநகராட்சியானது** மாநகரத்தின் குடிமை உள்கட்டமைப்பை பராமரிப்பது மற்றும் அதனுடன் தொடர்புடைய நிர்வாகக் கடமைகளைச் செய்வதற்கு பொறுப்பாகும். மாநகராட்சி மேயர் தலைமையில் உள்ளது. 250 வார்டுகள் உள்ளன மற்றும் ஒவ்வொரு வார்டும் தேர்ந்தெடுக்கப்பட்ட உறுப்பினரால் குறிப்பிடப்படுகின்றன. ஜெய்ப்பூர் மேம்பாட்டு ஆணையம் **(ஜேடிஏ)** ஜெய்ப்பூரின் திட்டமிடல் மற்றும் மேம்பாட்டுக்கு பொறுப்பான அரசு நிறுவனமாகும். ஜெய்ப்பூர் மாநகரமானது **ஜெய்ப்பூர்** மற்றும் **ஜெய்ப்பூர் ரூரல்** ஆகிய இரண்டு நாடாளுமன்றத் தொகுதிகளைக் கொண்டுள்ளது.

ஜெய்ப்பூர் மாநகராட்சி
---------------------

**ஜெய்ப்பூர் பெருநகர மாநகராட்சியைப் பற்றியத் தகவல்கள்**| **பரப்பளவு** |
| --- |
| 467 ச. கிமீ |
| **மக்கள் தொகை** |
| 2011 கணக்கெடுப்பின்படி | 30,46,189 |
| **மாநகராட்சி மண்டலங்கள்** |
| கிழக்கு மண்டலம் | மேற்கு மண்டலம் | தெற்கு மண்டலம் | வடக்கு மண்டலம் |
| **மாநகராட்சி வட்டங்கள்** |
| 250 வட்டங்கள் |
| இம்மன்றத்திற்காக அமைக்கபெற்ற நிலைக்குழுக்கள் |
| வரி மற்றும் நிதிக் குழு |
| பணிக்குழு |
| திட்டக் குழு |
| நல்வாழ்வுக் குழு |
| கல்விக் குழு |
| கணக்கிடுதல் குழு |
|

மாநகராட்சி உறுப்பினர்கள்
------------------------

**தற்பொழுதய ஜெய்ப்பூர் பெருநகர மாநகராட்சி செயலாட்சியர்கள் மற்றும் உறுப்பினர்கள்**| ஆணையர் | மேயர் | துணை மேயர் | மாநகராட்சி உறுப்பினர்கள் |
| --- | --- | --- | --- |
| ஶ்ரீ யாக்யா மித்ரா | சீல் தாபாய் | பிரஜேஷ் குமார் | **250** |

மக்கள் தொகை
-----------

2011ம் ஆண்டின் மக்கட்தொகை கணக்கெடுப்பின் படி, ஜெய்ப்பூர் நகரத்தின் மக்கள் தொகை 30,46,163 ஆகும். அதில் ஆண்கள் 16,03,125 ஆகவும்; பெண்கள் 14,43,038 ஆகவும் உள்ளனர். ஆறு வயதிற்குட்பட்டவர்கள் 3,87,354 ஆகவுள்ளனர். பாலின விகிதம் ஆயிரம் ஆண்களுக்கு 900 பெண்கள் வீதம் உள்ளனர். சராசரி எழுத்தறிவு விகிதம் 83.33 % ஆகவுள்ளது. 

மொத்த மக்கள் தொகையில்  இந்து சமயத்தவர்கள் 23,73,384 (77.91%) ஆகவும்; இசுலாமியர்கள் 5,67,521 (18.63%) ஆகவும்; சமணர்கள் 71,846 (2.36%) ஆகவும்; சீக்கியர்கள் 17,787 (0.58%) ஆகவும்; கிறித்தவர்கள் 11,076 (0.36%) ஆகவும்; மற்றவர்கள் 15,649 (0.15%) ஆகவும் உள்ளனர். 

இந்நகரத்தில் இந்தி, ஆங்கிலம் மற்றும் வட்டார மொழிகள் பேசப்படுகிறது.

மேற்கோள்கள்
-----------

1. ↑  "History of JMC" (PDF). jaipurmc.org. 2015-06-08 அன்று மூலம் (PDF) பரணிடப்பட்டது. 2015-08-24 அன்று பார்க்கப்பட்டது.
2. ↑  Jaipur City Census 2011 data
3. ↑